**ZMLUVA O DIELO**

uzavretá podľa § 261 ods. 2 a § 269 ods. 2 a nasl. Zákona č. 513/1991 Zb.

(Obchodného zákonníka)

**Preambula**

Táto zmluva sa uzatvára ako výsledok verejného obstarávania v zmysle zákona 343/2015 Z. z. o verejnom obstarávaní a o zmene doplnení niektorých zákonov v znení neskorších predpisov (ďalej len „zákon o verejnom obstarávaní“). Objednávateľ na obstaranie predmetu tejto zmluvy použil postup verejného obstarávania – zákazka s nízkou hodnotou.

1. **ZMLUVNÉ STRANY**
   1. **Objednávateľ:**

obchodné meno : **CRT ELECTRONIC s.r.o.**

sídlo : Oravská Lesná č. 1080; 029 57 Oravská Lesná

IČO : 31 634 303

DIČ : SK2020427288

konajúci : Miloslav Czurilla – konateľ

Poverený jednať v

obchodno-technických otázkach : František Vrábel

bankové spojenie : Slovenská sporiteľňa, a. s

IBAN : SK46 0900 0000 0000 5417 5033

e-mail : vrabel@crt.sk

tel. : +421 43 550663, [+421 911 207 911](tel:+421%20911%20207%20911)

* 1. **Zhotoviteľ:**

Sídlo:

Štatutárny orgán:

IČO:

IČ DPH:

Bankové spojenie:

IBAN:

Tel:

E-mail:

1. **VÝCHODISKOVÉ PODKLADY A ÚDAJE**

2.1 Východiskové údaje:

Názov predmetu zmluvy: **Zvýšenie úrovne systému energetického manažmentu (EMS)**

Miesto vykonania: **Oravská Lesná č. 1080; 029 57 Oravská Lesná**

1. **PREDMET ZMLUVY**

3.1 Predmetom zmluvy je záväzok Zhotoviteľa vykonať pre objednávateľa dielo spočívajúce v zvýšení úrovne systému energetického manažmentu zavedením systémov merania, vrátanie energetických a environmentálnych manažérskych systémov v oblasti výroby a spotreby energie za účelom zníženia spotreby energie a emisií skleníkových plynov v súlade s podmienkami tejto zmluvy, a to v rozsahu podľa opisu predmetu zákazky, ktorý je prílohou č. 1 tejto zmluvy.

(ďalej aj „dielo“)

3.2 Zhotoviteľ prehlasuje, že je oprávnený a odborne spôsobilý na vykonanie diela a pri vykonávaní diela sa zaväzuje postupovať s odbornou starostlivosťou. Zhotoviteľ vykoná dielo osobne, respektíve osobami oprávnenými na vykonávanie vybraných činností.

3.3 Objednávateľ sa zaväzuje, že riadne dokončené dielo prevezme a zaplatí za jeho zhotovenie zhotoviteľovi dohodnutú cenu za dielo.

1. **CENA**

4.1 Za vykonané dielo podľa tejto Zmluvy je Objednávateľ povinný zaplatiť Zhotoviteľovi odmenu (cenu) vo výške

…………...................... EUR bez DPH

…………...................... 20 % DPH

…………...................... EUR s DPH

4.2 Nárok na cenu za dielo vzniká po  prevzatí riadne vykonaného diela objednávateľom bez vád.

1. **ČAS PLNENIA**
   1. Termíny plnenia predmetu zmluvy podľa čl. 3. sú nasledovné:
      1. Termín začatia vykonávania diela: podľa objednávky vyhotovenej objednávateľom
      2. Termín dokončenia diela v zmysle uzatvorenej Zmluvy o dielo so Zhotoviteľom je **60 kalendárnych dní odo dňa doručenia objednávky zhotoviteľovi.**
2. **FAKTURÁCIA A PLATOBNÉ PODMIENKY**

6.1. Cena za dielo bude uhradená na základe faktúry, vystavenej ku 15. dňu nasledujúceho kalendárneho mesiaca po protokolárnom prevzatí diela objednávateľom. Faktúra musí spĺňať všetky náležitosti daňového dokladu a jej prílohou musí byť protokol o odovzdaní a prevzatí diela podpísaný objednávateľom.

6.2. Faktúra musí obsahovať najmä tieto údaje:

- označenie povinnej a oprávnenej osoby, adresa, sídlo;

- číslo faktúry;

- deň odoslania a deň splatnosti faktúry;

- označenie peňažného ústavu a číslo účtu, na ktorý sa má platiť;

- fakturovanú sumu;

- označenie predmetu zmluvy;

- podpis oprávnenej osoby;

- základ dane, jednotkovú cenu bez dane

- sadzbu dane alebo údaj o oslobodení od dane;

- výšku dane celkom v EUR.

6.3. Faktúru od zhotoviteľa, ktorá obsahuje nesprávne údaje, prípadne neobsahuje potrebné údaje, nespĺňa náležitosti daňového dokladu podľa predpisov SR, alebo neobsahuje dohodnutú prílohu, je objednávateľ oprávnený vrátiť zhotoviteľovi, aby ju opravil alebo doplnil, a to do troch pracovných dní od jej doručenia. Termín splatnosti faktúry tak bude predĺžený o dobu od odoslania vrátenej faktúry zhotoviteľovi až po prevzatie opravenej a doplnenej faktúry objednávateľom.

6.4. Faktúra vystavená zhotoviteľom bude splatná do 30 dní odo dňa jej doručenia objednávateľovi.

1. **ODOVZDANIE A PREVZATIE DIELA**
2. Zhotoviteľ písomne oznámi objednávateľovi najmenej 3 pracovné dni vopred, kedy dielo odovzdá objednávateľovi.
3. Zhotoviteľ odovzdá a objednávateľ prevezme riadne dokončené dielo. Za dokončenie diela sa považuje deň jeho prevzatia objednávateľom bez vád.
4. Odovzdanie a prevzatie diela sa uskutoční na základe odovzdávacieho a preberacieho konania s vykonaním funkčnej skúšky zariadenia v jeho pracovnom režime a so spísaním protokolu o odovzdaní a prevzatí diela, ktorý bude podpísaný zhotoviteľom a objednávateľom.
5. Pred odovzdaním diela objednávateľovi je zhotoviteľ povinný uviesť dielo do funkčnej prevádzky bez vád a zaškoliť objednávateľa a všetky ním ním poverené osoby o spôsobe používania diela, o čom bude spísaný osobitný záznam.
6. Zhotoviteľ je povinný spolu s dielom odovzdať objednávateľovi aj všetky doklady, ktoré sa na zariadenie vzťahujú v zmysle predpisov SR a EÚ, návod na obsluhu a údržbu a doklady, na dodaní ktorých sa objednávateľ zaviazal v tejto zmluve.
7. Podpísaním protokolu o odovzdaní a prevzatí diela prechádza na objednávateľa nebezpečenstvo vzniku škody na diele.
8. Ak zhotoviteľ nesplní niektorú zo svojich povinností podľa bodu 7.4. alebo bodu 7.5. tohto článku, alebo ak pri preberaní diela objednávateľ zistí, že dielo má vady, nie je povinný dielo prevziať. Objednávateľ a zhotoviteľ vyhotovia zápis o zistených vadách, v ktorom si dohodnú spôsob a termín ich odstránenia.
9. Miestom odovzdania diela je areál objednávateľa.
10. **ZODPOVEDNOSŤ ZA VADY**
    1. Zhotoviteľ zodpovedá za to, že dielo je vykonané podľa podmienok dojednaných v zmluve a v súlade s platnými STN, záväznými vyhláškami a právnymi predpismi.
    2. Zhotoviteľ poskytuje objednávateľovi na vykonané dielo záruku v trvaní 24 mesiacov.
    3. Záručná doba začína plynúť dňom prevzatia diela objednávateľom bez vád.
    4. Zhotoviteľ zodpovedá za to, že dielo bude spôsobilé na použitie určené jeho účelom použitia a zachová si technické parametre a vlastnosti do posledného dňa záručnej doby.
    5. Zmluvné strany sa dohodli pre prípad vady diela, že počas záručnej doby má objednávateľ právo požadovať a zhotoviteľ povinnosť bezplatne odstrániť vady, na ktoré platí záruka.
    6. Objednávateľ sa zaväzuje, že oznámenie vád ( reklamáciu ) bude vykonávať písomne alebo faxom. Reklamácia musí obsahovať popis vady.
    7. Zhotoviteľ sa zaväzuje reagovať na oznámenie reklamovanej vady do troch dní od jej oznámenia zhotoviteľovi podľa ods. 8.6. tohto článku. V prípade, že vada bráni užívaniu diela, zhotoviteľ je povinný začať s odstraňovaním tejto vady bezodkladne od oznámenia tejto vady zhotoviteľovi, pričom v tomto oznámení musí objednávateľ uviesť, že ide o vadu, ktorá bráni užívaniu diela.
    8. Zhotoviteľ sa zaväzuje odstrániť vady oznámené objednávateľom najneskôr do 7 dní od ich oznámenia objednávateľom spôsobom dohodnutým v tejto zmluve.
11. **SANKCIE**
    1. Ak zhotoviteľ nevykoná dielo v termíne podľa čl. 5 bod 5.1.2. tejto zmluvy, zaväzuje sa zaplatiť objednávateľovi zmluvnú pokutu vo výške 0,05 % z ceny za dielo s DPH za každý deň omeškania zhotoviteľa s vykonaním diela podľa tejto zmluvy. Zmluvná pokuta je splatná v lehote 15 dní od doručenia výzvy objednávateľa na úhradu zmluvnej pokuty. Zaplatením zmluvnej pokuty nie je dotknutý nárok objednávateľa na náhradu škody..
    2. Ak zhotoviteľ neodstráni vadu v dohodnutej lehote podľa čl. 8. bod 8.8 tejto zmluvy, zaväzuje sa zaplatiť objednávateľovi zmluvnú pokutu vo výške 100,- EUR za každý aj začatý deň omeškania zhotoviteľa s odstránením tejto vady. Zmluvná pokuta je splatná v lehote 15 dní od doručenia výzvy objednávateľa na úhradu zmluvnej pokuty. Zaplatením zmluvnej pokuty nie je dotknutý nárok objednávateľa na náhradu škody.
    3. Za omeškanie s úhradou faktúry môže Zhotoviteľ požadovať zaplatenie úroku z omeškania a to vo výške 0,05 % z fakturovanej sumy uvedenej vo faktúre za každý deň omeškania.
12. **VYŠŠIA MOC**

10.1. Pre účely tejto zmluvy sa za vyššiu moc považujú prípady, ktoré nie sú závislé od vôle zmluvných strán a ani ich nemôžu zmluvné strany ovplyvniť, napr. vojna, mobilizácia, povstanie, živelné pohromy atď.

10.2. Ak sa splnenie tejto zmluvy stane nemožným do 2 mesiacov od vyskytnutia sa vyššej moci, strana, ktorá sa bude chcieť odvolať na vyššiu moc požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc právo odstúpiť od zmluvy. Účinky odstúpenia nastanú dňom doručenia oznámenia druhej zmluvnej strane.

1. **OSTATNÉ USTANOVENIA**

11.1. Objednávateľ a Zhotoviteľ sa zaväzujú, že obchodné a technické informácie, ktoré im boli zverené, nesprístupnia tretím osobám bez písomného súhlasu druhej zmluvnej strany a tieto informácie nepoužijú pre iné účely, ako pre plnenie podmienok tejto zmluvy, s výnimkou povinností objednávateľa v zmysle zákona 211/2001 Z. z. v znení neskorších predpisov.

11.2. Zhotoviteľ sa zaväzuje, strpieť výkon kontroly, auditu, overovania súvisiaceho s predmetom zmluvy kedykoľvek počas platnosti a účinnosti Zmluvy o poskytnutí nenávratného finančného príspevku, ktorú má verejný obstarávateľ uzavretú s poskytovateľom nenávratného finančného príspevku, a to oprávnenými osobami a poskytnúť im všetku potrebnú súčinnosť, v rámci projektu pod názvom: **Zníženie energetickej náročnosti v CRT – ELECTRONIC**. Oprávnené osoby sú:

1. Poskytovateľ nenávratného finančného príspevku (ďalej aj „Poskytovateľ NFP“) a ním poverené osoby,
2. Útvar následnej finančnej kontroly a nimi poverené osoby;
3. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
4. Orgán auditu, jeho spolupracujúce orgány a nimi poverené osoby,
5. Splnomocnení zástupcovia Európskej Komisie a Európskeho dvora audítorov,

Osoby prizvané orgánmi uvedenými v písm. a) až d) v súlade s príslušnými právnymi predpismi SR a E

11.3. Zhotoviteľ sa zaväzuje, že ak Riadiaci orgán vyzve objednávateľa na predloženie dokladov v rámci realizácie diela, o ktorých táto zmluva nepojednáva, je zhotoviteľ povinný na požiadanie takéto doklady predložiť objednávateľovi.

11.4. Zhotoviteľ čestne vyhlasuje, že má oprávnenie vykonávať živnosť v rozsahu, v akom si to vyžaduje táto zmluva.

11.5. Zhotoviteľ čestne vyhlasuje, že ku dňu nadobudnutia účinnosti tejto zmluvy nie je v likvidácii, nie je na neho vyhlásený konkurz, nemá vedomosť o tom, že by na neho bol na príslušnom súde podaný návrh na vyhlásenie konkurzu. V prípade, že bude kedykoľvek zistený nepravdivosť tohto vyhlásenia, táto zmluva je od začiatku neplatná a v takom prípade je objednávateľ oprávnený požadovať od zhotoviteľa zaplatenie zmluvnej pokuty vo výške 5% z dohodnutej ceny s DPH v zmysle článku 5. bodu 5.1. tejto zmluvy.

11.6. Zhotoviteľ je povinný pri vykonávaní diela postupovať takým spôsobom, aby nedošlo k poškodeniu zariadení objednávateľa.

11.7. Zhotoviteľ zodpovedá za bezpečnosť a ochranu zdravia vlastných pracovníkov a všetky prípadné škody spôsobené svojou činnosťou.

11.8. Zhotoviteľ je povinný vykonať dielo s odbornou starostlivosťou riadne a včas, v zmysle ustanovení tejto zmluvy a v súlade so všeobecne záväznými právnymi predpismi a technickými normami platnými na území SR a EÚ.

11.9. Ak zhotoviteľ alebo osoby ním poverené vstúpia v súvislosti s plnením predmetu tejto zmluvy do areálu objednávateľa, sú povinní dodržiavať vnútorné predpisy vydané objednávateľom, a to najmä zdržiavať a pohybovať sa iba v priestoroch povolených objednávateľom, dodržiavať zákaz konzumácie potravín vo výrobných priestoroch a zákaz fajčenia mimo vyhradených priestorov, zákaz držby a požívania alkoholických nápojov a iných omamných látok, dodržiavať zákaz manipulovania so strojmi, dodržiavať zásady nakladania s odpadom a dodržiavať povinnosť používať ochranné pomôcky. Zhotoviteľ prehlasuje, že bol oboznámený s vnútornými predpismi objednávateľa a zodpovedá za oboznámenie sa ním poverených osôb s predpismi podľa predchádzajúcej vety.

11.10.Ak by v dôsledku porušenia, zanedbania alebo nesplnenia akejkoľvek povinnosti zhotoviteľa pri vykonávaní tohto diela došlo k uloženiu sankcie, pokuty alebo akéhokoľvek iného druhu finančného postihu objednávateľovi, zhotoviteľ sa zaväzuje sumu rovnajúcu sa týmto uloženým sankciám, pokutám alebo iným formám postihu uhradiť objednávateľovi do 15 dní potom ako objednávateľ doručí zhotoviteľovi výzvu na úhradu týchto sankcií, pokút alebo iných foriem postihu.

1. **ODSTÚPENIE OD ZMLUVY**
2. Zhotoviteľ má právo písomne odstúpiť od zmluvy pre podstatné porušenie zmluvných povinností v týchto prípadoch:

- ak je objednávateľ v omeškaní so zaplatením ceny za dielo alebo jej časti o viac ako 60 dní po lehote jej splatnosti.

1. Objednávateľ má právo písomne odstúpiť od zmluvy pre podstatné porušenie zmluvných povinností v týchto prípadoch:

- ak zhotoviteľ pri vykonávaní diela porušuje ustanovenia tejto zmluvy alebo všeobecne záväzné právne predpisy alebo technické normy,

- ak omeškanie vo vykonaní diela podľa tejto zmluvy bude viac ako 60 dní.

1. V prípade, ak objednávateľ odstúpi od zmluvy z dôvodu podstatného porušenia zmluvných povinností zhotoviteľom v zmysle bodu 12.2. tohto článku, zhotoviteľ je povinný uviesť všetky zariadenia objednávateľa do pôvodného stavu, v akom boli pred začatím vykonávania diela podľa tejto zmluvy, do 15 dní odo dňa účinnosti odstúpenia od tejto zmluvy, a to na svoje náklady. Ak zhotoviteľ poruší svoju povinnosť a neuvedie zariadenia do pôvodného stavu, v akom bolo pred začatím vykonávania diela v dohodnutej lehote, po uplynutí tejto lehoty je objednávateľ oprávnený uviesť zariadenia do pôvodného stavu sám alebo prostredníctvom tretej osoby. Náklady objednávateľa na uvedie zariadení do pôvodného stavu sa zhotoviteľ zaväzuje uhradiť objednávateľovi do 30 dní odo dňa doručenia výzvy objednávateľa zhotoviteľovi na úhradu týchto nákladov, ktorej prílohou bude vyúčtovanie nákladov objednávateľa.
2. Písomné odstúpenie od tejto zmluvy je účinné dňom jeho doručenia druhej zmluvnej strane.
3. **DORUČOVANIE**
4. Zmluvné strany tejto zmluvy sú povinné písomne sa navzájom informovať o zmene údajov uvedených v záhlaví tejto zmluvy. V prípade, že niektorá zo zmluvných strán tejto zmluvy nesplní svoju povinnosť písomne oznámiť zmenu svojej adresy, za správnu adresu sa bude považovať posledná adresa písomne oznámená a doručená ostatným účastníkom tejto zmluvy podľa tejto zmluvy a ak ku takémuto oznámeniu nedošlo, za správnu adresu sa bude považovať adresa účastníka tejto zmluvy uvedená v záhlaví tejto zmluvy.
5. Písomnosť doručovaná podľa tejto zmluvy sa považuje za doručenú účastníkovi tejto zmluvy aj v prípade ak:

- písomnosť zasielaná účastníkovi tejto zmluvy na poslednú známu adresu sa vráti s tým, že adresát nie je známy, a to dňom vrátenia zásielky účastníkovi tejto zmluvy, ktorý ju odoslal, a to aj vtedy ak sa dotknutý účastník o doručovaní písomnosti nedozvie, alebo

- si ju účastník tejto zmluvy neprevezme, a to dňom vrátenia zásielky účastníkovi zmluvy, ktorý ju odoslal, alebo

- ju účastník tejto zmluvy odoprel prijať, a to dňom tohto odopretia.

1. **ZÁVEREČNÉ USTANOVENIA**

14.1. Táto zmluva nadobúda platnosť dňom jej podpisu oprávnenými zástupcami obidvoch Strán. Zmluva nadobudne účinnosť po kumulatívnom splnení nasledovných odkladacích podmienok:

- Objednávateľovi bude doručená kladná správa z administratívnej kontroly verejného obstarávania, ktorou proces verejného obstarávania v zmysle preambuly tejto zmluvy bude preukázateľne schválený Poskytovateľom NFP. V prípade záporného výsledku administratívnej kontroly tejto Zmluvy Poskytovateľom NFP sa zmluvné strany dohodli, že táto zmluva sa od počiatku zrušuje. Zhotoviteľ vyhlasuje, že si neuplatní u Objednávateľa žiadny nárok na prípadnú vzniknutú škodu.

- Zverejnenie zmluvy v zmysle platnej legislatívy.

Nadobudnutie účinnosti zmluvy  dňom splnenia poslednej z týchto podmienok.

14.2. Vzťahy, ktoré nie sú výslovne upravené v tejto zmluve, sa budú riadiť príslušnými ustanoveniami platných právnych predpisov Slovenskej republiky, a to najmä ustanoveniami Obchodného zákonníka.

14.3. Zmluvné strany vyhlasujú, že zmluvu uzavreli slobodne a vážne, prečítali ju, jej obsahu porozumeli a na znak súhlasu ju vlastnoručne podpísali na to oprávnení zástupcovia zmluvných strán.

14.4. Zmluvu možno zmeniť alebo doplniť len formou písomných dodatkov, a to po predchádzajúcej dohode zmluvných strán.

14.5. Táto zmluva je vypracovaná v štyroch vyhotoveniach, z ktorých tri si ponechá objednávateľ a jedno Zhotoviteľ.

V Oravskej Lesnej, dňa...............: V ............... dňa...............:

Objednávateľ: Zhotoviteľ:

––––––––––––––––––––––– –––––––––––––––––––––––

Miroslav Czurilla, konateľ